บาทเปิด 30.72/74 อ่อนค่าเล็กน้อย
ธนาคารซีไอเอ็มบี ไทย รายงาน เงินบาทเปิด 30.72/74 อ่อนค่าเล็กน้อยตามยูโร มองกรอบวันนี้ 30.70-30.80
2 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.72/74 อ่อนค่าเล็กน้อยตามยูโร มองกรอบวันนี้ 30.70-30.80
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.72/74 บาท/ดอลลาร์ ปรับตัวอ่อนค่าเล็กน้อยจากปิดตลาดเย็นวานนี้ที่ระดับ 30.71/73 บาท/ดอลลาร์ โดยเงินบาทที่อ่อนค่าในช่วงเช้าวันนี้เป็นไปตามทิศทางค่าเงินยูโร หลังมีการคาดการณ์ว่าตัวเลขการจ้างงานของสหรัฐฯน่าจะออกมาดี 
โดยวันนี้กระทรวงแรงงานสหรัฐจะเปิดเผยตัวเลขการจ้างงานนอกภาคเกษตรเดือน ต.ค.55, สถาบันจัดการด้านอุปทานของสหรัฐ(ISM) เปิดเผยดัชนีภาวะธุรกิจรัฐนิวยอร์คเดือน ต.ค.55 และกระทรวงพาณิชย์สหรัฐเปิดเผยยอดสั่งซื้อของโรงงานเดือน ก.ย.55
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2927/2930 ดอลลาร์/ยูโร อ่อนค่าจากเย็นวานนี้ที่ระดับ 1.2934/2938 ดอลลาร์/ยูโร ส่วนเงินเยนอยู่ที่ระดับ 80.25/27 เยน/ดอลลาร์ อ่อนค่าจากเย็นวานนี้ที่ระดับ 79.89/90 เยน/ดอลลาร์
นักบริหารเงิน คาดว่า วันนี้เงินบาทจะเคลื่อนไหวสอดคล้องกับค่าเงินในภูมิภาคและค่าเงินยูโร โดยประเมินกรอบการเคลื่อนไหวของเงินบาทระหว่าง 30.70-30.80 บาท/ดอลลาร์